Postkanoonilisest kirjandusest on säilinud paali keeles kanooniliste tekstide kommentaarid, doktriini uurimused, legendide kogud ja pühenduslikud luuletused. Enamik nendest on pärit theravaadidelt. Samuti on säilinud enamus Sarvastivada Abhidammapitakast. Väljapaistvad isiksused. Vana India inimesed (eriti budistid) ei tundnud peaaegu üldse huvi ajaloo vastu. Seepärast on nii vähe teada ka budismi suurte isandate kohta. Tavaliselt on need ainult nimed, mis on lisatud kirjandusteostele või seotud mõne tähtsama sündmusega,  kuid isikute täpse eluea ja tegemiste kohta ei tea me suurt midagi. Tõde moonutavad ka legendid. Theravaadide silmapaisvaimaks figuuriks võib pidada Buddhaghosat, Visuddhimagga autorit.